**«Առաջին անգամ արենայում»** (ռուս.՝ Впервые на арене), խորհրդային նկարված մուլտիպլիկացիոն ֆիլմ՝ ստեղծված 1961 թվականին «Սոյուզմուլտֆիլմ» կինոստուդիայում։ Ռեժիսորներ Վլադիմիր Պեկարն ու Վլադիմիր Պոպովն ստեղծել են հեքիաթ՝ կրկեսում հանդես եկող փղիկի մասին։

Սյուժե
------

Տիմկա փղիկը երազում էր դառնալ կրկեսի արտիստ, այդ պատճառով էլ գնում է կրկես, որտեղ փորձեր էին անցկացվում։ Երբ Տիմկան արենա է վերադարձնում ձեռնածուի գցած գնդակը, նրա վրա ուշադրություն է դարձնում Արջը՝ կրկեսի ծեր արտիստը։ Արջը փղիկին առաջարկում է փորձել ձեռնածություն անել գնդակով։ Տիմկան փորձում է, բայց հետո չի կարողանում պահել հավասարակշռությունն ու ընկնում է կուպլետիստների գործիքների վրա, որոնք բարձրաձայն դժգոհում են։ Արջը մխիթարում է փղիկին՝ ասելով, թե արտիստ դառնալու համար պետք է աշխատել գիշեր ու ցերեկ։ Տիմկան երկար ու համառորեն փորձեր է անում և մինչև հյուրախաղերի սկսվելը սովորում է գնդի վրա հավասարակշռությունը պահած ձեռնածություն անել։ Տիմկան հաջողությամբ ելույթ է ունենում, և հանդիսատեսը երկար ծափահարում է պատանի շնորհալի արտիստին։

Ստեղծողներ
----------

* Սցենարի հեղինակ – Ելենա Կրշիժանովսկայա
* Երգի տեքստի և երկխոսությունների հեղինակ – Վադիմ Կորոստիլյով
* Ռեժիսորներ – Վլադիմիր Պեկար, Վլադիմիր Պոպով
* Կոմպոզիտոր – Ալեքսանդր Վառլամով
* Բեմադրող նկարիչներ – Իգոր Նիկոլաև, Վլադիմիր Պոպով
* Նկարիչներ – Վիկտոր Շևկով, Վլադիմիր Պեկար, Վալենտին Կարավաև, Յուրի Բուտիրին, Իրինա Տրոյանովա, Ելենա Տանենբերգ
* Օպերատոր – Նինո Կլիմովա
* Հնչյունային օպերատոր – Նիկոլայ Պրիլուցկի
* Խմբագիր – Ռաիսա Ֆրիչինսկայա
* Ռեժիսորի օգնականներ – Գ. Լյուբարսկայա, Նինա Մայորովա
* Դերերը հնչյունավորել են՝
	+ Մարգարիտա Կուպրիյանովա – *փղիկ Տիմկա*
	+ Ալեքսեյ Գրիբով – *Արջ*
	+ Սերգեյ Մարտինսոն – *կուպլետիստ*
	+ Միխայիլ Նովոխիժին – *հեղինակի խոսք*

Քննադատների արձագանքներ
-----------------------

> 
> 
> Պեկարն ու Պոպովն իրենց ուժերը փորձել են ռեժիսուրայում 60-ական թվականների սկզբից։ Նրանք բեմադրել են մի քանի ֆիլմեր, որոնք ներառվել են մանուկների «մուլտդարանում» և մինչ այժմ չեն իջնում հեռուստաէկրաններից։ Դրանց թվում են «Առաջին անգամ արենայում» (1961) փաստացի ռեժիսորական նորամուտը, երկերգությունը արջուկ Ումկայի (1969-1970) մասին, «Վերադարձրեք Ռեքսին» սրտառուչ դրաման (1975)։
> 
> 
> 
> *Բնօրինակ տեքստ* (ռուս.)  
> 
> 
> Пекарь и Попов пробовали себя в режиссуре с начала 60-х. Они поставили несколько картин, которые вошли в «мультитеку» малышей и до сих пор не сходят с телеэкранов. В их числе «Впервые на арене» (1961) — фактически режиссёрский дебют, дилогия о медвежонке Умке (1969—1970), трогательная драма «Верните Рекса» (1975).
> 
> 
> 
> — Նատալյա Վենժեր, «Մեր մուլտֆիլմերը»
> 
>

Թողարկում DVD-ով
----------------

Մուլտֆիլմը թողարկվել է DVD-ով «Ладушки для малышей 1» «Սոյուզմուլտֆիլմ» մուլտֆիլմերի հավաքածուում։

Ծանոթագրություններ
------------------

1. ↑  «Առաջին անգամ արենայում» մուլտֆիլմը kino-teatr.ru կայքում
2. ↑  «Առաջին անգամ արենայում» մուլտֆիլմը kinopoisk.ru կայքում
3. ↑  *Наталия Венжер.* Владимир Пекарь // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2
4. ↑  DVD «Ладушки для малышей 1»

Արտաքին հղումներ
----------------

* «Առաջին անգամ արենայում» մուլտֆիլմը «Անիմատոր.ռու» կայքում
* Владимир Пекарь — Энциклопедия отечественного кино

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |